Keuringskwotas - Solidariteit WêreldSolidariteit Wêreld
Suid-Afrika se universiteite het die afgelope paar weke landswyd gekreun onder die druk van betogings, nuwe rassekwotas wat vir studierigtings geld, dreigende onttrekking van staatsubsidies indien die rassekwotas vir sekere studierigtings nie nagekom word nie, en algehele wanorde wat tydens die registrasieprosesse by sekere kampusse geheers het. Intussen word buitelanders in sekere beroepsrigtings ingevoer omdat daar nie genoeg opgeleide mense in Suid-Afrika is om die werk te doen nie. Daarmee saam hang daar 'n swaard oor Afrikaans as onderrigtaal by ons universiteite. Waar gaan ons tersiêre opleidingstandaarde oor vyf jaar staan?
Solidariteit ondersoek tans die kwotabepalings van universiteite in verskeie studierigtings. Ken jy iemand wat vanjaar deur kwotabeperkings by universiteite of ander opleidingsinstansies geraak word? Vertel ons meer.